gentaiscool/nusaparagraph_emot huggingface dataset:
Setelah bertunangan para pasangan tentunya akan disibukkan untuk menjawab pertanyaan tentang kapan dan di mana mereka akan melaksanakan resepsi pernikahan. Memilih venue pernikahan tentu bukan hal yang gampang dilakukan. Banyaknya pilihan tempat yang ditawarkan saat ini terkadang membuat para pasangan bingung untuk memilih tempat yang paling tepat untuk membuat pernikahan impian mereka menjadi kenyataan. Bagi kamu dan pasangan yang ingin memesan venue pernikahan, akan membahas beberapa hal yang perlu diketahui dan pertimbangkan agar kalian tidak salah pilih. Set up your budget and concept,  Lokasi venue, Fasilitas yang disediakan,  When to book your wedding venue, Don’t be shy to ask about everything.

Emotion: happy
Dalêm pidio-pidio prank ojol di YouTube, prank ini sêbênêrnyah ampir sêrupa. Nah, bêginih tips ngêlawan tukang prank. Pêrtama, tolak damèi.
Puguh di akhir pidio, si tukang prank minta maap sêmbari bawa kamèra, têrus ngasih tau ênih tibang prank. Êluh pada ontong maapin langsung. Misal mêrèka ngasih sêsuatu, tolak dulu. Têrus êlu pada bisa lapor kê pihak nyang bêrwajib. Kêdua, ontong mao pidionyah diunggah Ngêrêkam êluh tanpa ijin onoh ngêlanggar pripasi, pan. Kêtiga, pidioin balik. Êluh pada antêng, coba ambil hapè, panggil têmên-têmên ojèg laènnyah biar nyalinyah tukang prank ciut. Têrus rêkam balik aksi tindakan prank onoh. Kêêmpat, kalu udah liat ada nyang anèh, misal pêsênan banyak bangêt, coba lêbih baè-baè. Dipastiin lagi, ontong ampè kêna jêbakan.

Emotion: surprise
Bocah-bocah yang ngerasain trauma gara-gara ketakutan nyaksiin bencana alam bikin bocah pada inget, jadi ketakutan terus. Itu bisa bikin mental atawa pikiran bocah juga jadi semrawut. Dari situ, kita atawa orang gede kudu ngasih semanget ama motivasi buat bocah-bocah itu. Semuanya kudu empel-empel. Dari cara sebelomnya, kita bikin bocah ngerasa bahagia dulu, ngerasa nyaman ama lingkungan atawa kondisi baru abis bencana, baru kita arahin buat bocah tetep semanget. Bikin bocah nerima keadaan ama terus bersyukur. Sayangnya, kadang ada satu anak yang ngalamin trauma yang berat, yang bikin jia rasa susah buat lupain rasa ngerinya ama bencana alam. Bocah yang ngalamin traum berat kayak gitu, bisa dibantu ama orang medis yang nolongin lokasi bencana alam. Di situ kudu sediain psikolog atawa psikiater buat ngobatin trauma anak-anak.

Emotion: fear
Sekarat jadi momen nyang banyak ditakutin orang. Tapi, emang ape, sih, sekarat ntu? Sekarat ntu serangkean tahapan nyang dialamin badan pas udeh deket-deket ajalnye. Pase sekarat enih jadi pase ketika badan nyiapin dirinye buat berenti bepungsi ame bekerje. Kondisi, tahapan, ame lamenye waktu sekarat tiap orang beda-beda. Ade nyang kudu berari-ari sekaratnye, terus baru ajal. Ade juge nyang sekarat cuman bentar, abis ntu ajalnye dateng. Enih kagak bise diprediksi. Begantung bangat ame penyebab sekarat ato ajalnye ape. Dari medis ame agame, sih, udeh pade bilang kalo sekarat enih rasenye sakit bangat, kagak kire-kire makanye ampe badannye berenti bepungsi. Makanye, banyak bangat orang nyang takut ato kagak siap ngadepin pase enih. Baenye emang kite kudu nyiapin diri buat nyang beginih-beginih, sih.

Emotion: fear
Memiliki atasan yang baik adalah dambaan setiap pekerja. Atasan yang membimbing, mendukung pengembangan diri karyawannye, mendengarkan masukan dari bawahan, adalah kualitas-kualitas terbaik yang sulit dicari.Tidak semua orang mampu menjadi atasan yang baik. Kagak heran, jika kite pernah menghadapi orang-orang arogan dan keras kepala yang menjadi atasan kite. Atasan juga bisa mengintimidasi, kasar, dan pada dasarnye bisa membuat hidup kite seperti neraka jika mereka mau. Perlu pendekatan yang baik, dan tepat agar hubungan kite sama si atasan kite bisa baik, dan jadiinye ngerjaan lancar tanpa hambatan kalo bisa, karena kalo kite punya atasan yang kurang bisa kerjasama dengan baik sama kite, bisa-bisa kerjaan kite jadinye diambil sama bos kite.

Emotion: angry
Aye udeh sering bener belanja dan bayarnye pake QR Code. Dan selalu aje aye kagak pernah dimintain bukti sama si petugas jualannye. Tapi suatu malem, aye udeh lagi buru-buru buat pulang, dan aye belanja bayarnye pake QR Code, petugasnye mintain bukti pembayaran karena kagak ade notif di mereka. Sialnye karena lagi keburu-buru soalnye udeh malem dan biasanye kagak dimintain bukti, entu notif pop up di layar hape tentang bukti pembayaran udeh aye silang. Pas aye cek di riwayat transaksi anehnye kagak ade. Nah mungkin emang eror kali ye M-Banking-nye aye. Akhirnye aye bayar ulang deh. Terus anehnye, tetep kagak ade notif di komputer entu toko. Nah aye ngomel dong karena emang anehnye bukti pembayarannye kagak ade. Apelagi entu udeh malem dan aye pengen buru-buru cabut. Terus akhirnye aye cek semua fitur M-Banking dan ketemu deh tuh bukti-bukti pembayaran lewat QR Code yang ternyata emang kepisah. Ternyate aye udeh bayar dua kali! Kan resek, aye jadi buang-buang duit, waktu, dan energi di entu toko. Aye langsung marah-marah ke entu petugas karena mereka kagak ngasitau di mane bisa cek bukti pembayarannye dan minta bukti padahal di toko laen kagak. Jujur aye marah bener sama entu para petugas.

Emotion: angry
Dulu kan keluarga aye tuh jualannye masih di depan, trus banyak lah ketemu orang baru trus karna kesia pada disuruh ngontrak di rumah aye. Karna kasian pada punya bayi tapi idupnye di atas tempat masak nyang panas banget. Kite juga udeh deket banget ama bocah nyang dirawat dari kecil, soalnye dari orok udeh tinggal di rumah. Padahal orangnye bersih tapi teledor karna ninggalin anaknye buang aer besar sendiri, akhirnye tuh anak ngacak-ngacak kotorannye sendiri, trus kaga tau dah di makan apa kaga. Kalo inget geli banget, ya anak mah kaga salah soalnye kaga ngarti ape nyang die lakuin. Die anggep semua maenan aja jadi kudu di awasin bener-bener.

Emotion: disgusted
Kêjadian ngêjêngahin nimpa manajêr Chelsea, Antonio Conte, wayah ngêdampingin timnyah ngêjamu Arsenal, Sabtu, 4 Pèbruari 2017. Cêlana Conte soèk di pêrtandingan nyang dimênangin Chelsea dêngan skor 3-1. Insidèn ênih têrjadi wayah Eden Hazard nyitak gol sènsasional kê gawang Arsenal pada mênit 53. Saking girangnyah, Conte ngêrayain gol dêngan cara nyang bêrlêbihan. Wayah dipêrèksa, têrnyata cêlana Conte soèk. Soèkan cêlana Conte pas pisan di arèa kêmaluannyah. Conte langsung salah tingkah. Sikapnyah bêrobah ngêjadi sok antêng dêmi ngalihin pêratian pênonton. Tapi, ada bêbêrapah pênonton di Stamford Bridge nyang sadar ama insidèn ênih. Mêrèka sêmpêt ngabadiin kêjadian nyang ngêjêngahinnyah ênih liwat rêkaman pidio.

Emotion: shame
Tekat aye tuh udeh bulet buat nabung di SiMuda, cuma aye pan mesti ijin tuh ama orang tua. Teryata si Nyak ama Babeh kaga ngijinin tuh, karna soal rumah itu udeh disediain karna pan orang Betawi ada warisan tuh jadi Nyak ama Babeh udeh nyiapin buat semua anaknye. Akhirnye aye cari cara pan tuh buat apaan dong kalo kaga boleh nabung buat DP KPR. Kebeneran aye tau tuh program asuransi, walaupun kite udeh punya BPJS Kesehatan, kite mesti jaga-jaga ama nyang namanye asuransi buat dapet tabahan duit. Kebeneran juga makin muda kite ikut asuransi, makin kecil juga cicilannye. Beda ama BPJS nyang harusnye dibayar tiap bulan, nah asuransi tuh cuma bayar 5 tahun aje, nah kalo mulai dari 18 taon, umur 24 udeh kaga pusing mikirin asuransi. Setiap bulan tuh mesti bayar Rp. 500.000,- jadi tiap hari aye mesti sisihin uang Rp. 25.000,- nah buat jalan-jalan ama temen bisa dari uang bantuin babeh deh.

Emotion: happy
Semenjak kerja, aye tuh pasti ngasih ke orang tua hal-hal kecil nyang sekiranye bermanfaat. Padahal, cuma diperhatiin barang-barang di rumah nyang udeh pada rusak tapi orang tua gurangnye bener-bener kaga ketulungan. Emang bahagia orang tuh beda-beda ye, kadan aye suka sedih knapa belom bisa ngasih barang nyang bagus trus mahal buat orang tua. Tapi liat orang tu sehat aja udeh girang banget ini ati. Tiap aye punya duit tuh Nyak kaga pernah minta macem-macem, dia maunye kite disuruh makan bareng-bareng aja katanya resep trus nikmat gitu. Teryata, hadiah nyang paling berharga buat orang tua tuh nyang penting anak-anaknye tuh perhatian ama sering tuh nemenin Nyaknye. 

Emotion: surprise
Bêlajar naèk sêpèdah wayah kêcit mêrupakan suatu kênangan nyang nyênêngin dan puguhnyah bakal bêmanpaat buat diri kita dèwèk. Dulu wayah guah masing kêcit pèngèn êmên naèk sêpèdah. Abis dibeliin sêpèdah baru, rasanyah girang êmên. Guah langsung ngambil sêpèdah onoh dan diajarin ama abang misanan guah. Wayah onoh sêpèdahnyah masing roda êmpat. Karna kêbangêtan gampang, akhirnyah roda bantuan dicoplok atu pêr atu dan langsung bêlajar makè sêpèdah roda dua. Pada pêrcobaan pêrtama, guah dêngan pênuh sêmangat naèkin sêpèdah dan mulè ngayuh pêdal sêpèdah sêmbari dipêgangin abang misan guah. Saban Minggu pagi, guah gêtol bêlajar naèk sêpêdah ampè akhirnyah guah pun lancar bêsêpèdah dèwèkan di umur lima taun.

Emotion: happy
Sekarang kaga cuma di Jakarta nyang macet, di kota-kota besar laen juga macet kaga ketulungan. Soalnye pernah tuh aye ke Bandung pulang pergi trus nyampe Jakarta pagi karna saking macetnye. Kalo mai pergi-pergian juga difikirin dulu lokasinye bakalan kejebak macet apa kaga. Permasalahan macet kaya gini tuh makin lama maki kaga ngerti jendrunganye karna laga pernah tuh keatasin. Sebenernye bukan salah siapa-siapa. cuma emang orangnya aje udeh kebanyakan. Mangkanye di Jakarta tuh udeh semraut karna orang maunye pada ke Jakarta aja, padahal mah belom tentu indah tuh nyang ada di Jakarta. Dunia mah emamg keras, kite kaga cuma pinter tapi dituntut punya skill biar kga sama ama nyang lainnye.

Emotion: angry
Elu pernah ngalamin ketakutan bener karena udeh ngelakuin kesalahan? Aye pernah. Pas aye MABA, aye dan temen-temen seangkatannye aye diomelin dan disindir terkait kite kagak kagak ngerjain tugas dadakan. Nah anehnye, salah satu sindirannye entu terkait omongan di grup chat angkatan kite. Aye pun inget aye ngasih screenshot-an chat grup angkatan ke temen aye yang jadi senior. Terus aye mikir kalo kemungkinannye temen aye yang jadi senior, yang bocorin itu semua. Ternyata bener aje, temen aye yang bocorin. Aye langsung panik ketakutan. Jadinye pas tau entu, aye pun kesel sama temen aye, sekaligus ngerasa bodoh, dan ketakutan karena udeh bersalah ke temen-temen angkatannye aye.

Emotion: fear
Pas aye masih SD, aye pernah berduaan doang sama mpoknye aye di rumah. Kite berduaan doang soalnye enyak dan babehnye kite kudu ngerawatin sepupunye aye yang kecelakaan, tapi orang tuanye masih di luar kota. Nah pas entu udeh malem, tiba-tiba aje ade kecoak yang masuk ke rumah. Dan makin lama, makin banyak kecoak yang masuk ke rumahnye kite. Bahkan kagak dikit juga yang terbang! Jelas aje aye kaget, takut, dan jijik bener ngeliat rumah aye banyak bener serangga kecoak. Padahal entu rumah bersih bener, disapu dua sampe tiga kali sehari, dipel satu atau dua kali sehari, intinye dirawat bener deh. Nah terus kenape rumah aye tetep diserbu kecoak? Kan aye jijik bener liat rumah aye banyak bener serangga kecoak.

Emotion: disgusted
Setelah mengetahui arti dari penyakit fobia atau phobia, kini saatnye kite mengenal macam, atau jenis dari ntu fobia. Dikutip dari Harvard Health Publishing, secara garis besar, jenis-jenis fobia adalah: Orang dengan phobia sosial takut dengan situasi yang memungkinkannye mereka mendapatkannye penghinaan, dipermalukan, atau dihakimi oleh orang lain. Penderita biasanye bakal merasa cemas ketika berhubungan dengan orang asing. Ketakutan tersebut mungkin akan berpengaruh pada penampilan mereka di depan umum, seperti memberikan ceramah, konser, atau presentasi bisnis. Salah satu dari macam-macam atau jenis-jenis gangguan mental ntu mungkin diturunkannye dalam keluarga. Orang yang malu, dan suka menyendiri saat masih kecil bisa mengalami gangguan ntu. Pengalaman kagak menyenangkan atau negatif juga menambah risiko mengalami fobia sosial.

Emotion: fear
Ludah merupakan hal yang menjijikan, jika ngeliat orang yang ngeludah pastinye kite geli banget, jijik banget. Apelagi ngeludahnye sembarangan, dan di tempat yang asal. Semua orang pasti merasakan hal ntu, kebanyakkan pade jijik pastinye. Namun selain ludah menjijikan katanye ntu menyimpan suatu manfaat. Beberape orang tua ntu masih ada yang menerapkan pola kuno ntu untuk menghentikan pendarahan mereka yang terjadi akibat gesekan benda tajam mereka memberikan ludah pada bagian lukanye ntu tersebut. Berdasarkan hasil penelitiannye suatu jurnal mengatakan bahwa hal ntu bener adanye. Bahwa luka diberikan ludah bisa menyembuhkan, karena ludah mengandung zat protein bernama histatin, zat ntu disebut ampuh membunuh bakteri, dan juga bertanggung jawab atas penyembuhan luka. 

Emotion: disgusted
Beberapa hari udah kelewat, ade ipar aye udah ngerelain kalo itu emang bukan rejeki die, trus mulai lagi tes di salah satu perguruan tinggi swasta. Pendaftarannye juge udeh kite lakuin digelombang kedua karna pan sebelomnye fokus ama SBMPTN. Alurnye juga ga banyak beda sih, daftar jurusan apa, trus bayar pendaftara trus ditentuin waktu tesnya dah. Aye juga mesen, dikerjainnye dengan bae trus sungguh-sungguh, cuma gatau ye kenyataannye begimana. Hari tes udeh tiba, trus kite waktu itu juga lagi ngumpul trus kite tanya gimana tesnya ya dari gerak geriknye die kaya bisa ngerjain, emang kaga langsung ade pengumuman. Beberapa hari udeh lewat keluar tuh hasilnye, eh pemumumannye tetep sama kalo adeknipar aye blom diterima.

Emotion: sad
Pêrsêlingkuhan sêring kali ngêjadi masalah sêrius dalêm sêbuah hubungan. Ora jarang bahkan sêpasang gacoan atau laki bini ngêmilih buat bêpisah sêudah pasangannyah kêpêrgok sêlingkuh. Sêlingkuh dèwèk têrnyata punya tiga tipê. Mênurut Hertlein, Wetchler, ama Piercy (2005) pêrsêlingkuhan têrdiri atas pêrsêlingkuhan sêcara sèksual, pêrsêlingkuhan sêcara èmosional, sêrta kombinasi antara sèksual ama èmosional. Pêrsêlingkuhan sêcara sèksual diunjukin ama adanyah hubungan sèksual dêngan orang laèn. Sêmêntara pêrsêlingkuhan sêcara èmosional diciriin ama kêdêkêtan èmosional dêngan pasangan sêlingkuh nyang bisa ngêliputin prilaku saling bêrbagi, ngêmahamin, pêrtêmênan, ama self-esteem atau pênghargaan diri nyang layaknyah pasangan. Pêrsêlingkuhan sêcara èmosional dilakuin tanpa adanyah prilaku bêrhubungan sèksual antara pasangan sêlingkuh.

Emotion: angry
Saban arinyah sêlalu ada trèn busana baru nyang ngêjadi sorotan. Dêngan adanyah trèn onoh, ora jarang sêsêorang bisa makè busana kêmbar di têmpat umum. Kalu ênih têrjadi pada diriluh, pêrcaya diri bè! Sumbêr dari sêgala sumbêr gèngsi adalah ora pêrcaya diri. Biar ora anèh, saling bêbalês mèsêm ama nyapa bè. Barangkali, êluh pada malah bisa nambah têmên ama jadi bahan candaan atu sama laèn. Sêandènyah têmên dèwèk nyang makè busana sêrupa, yak, tinggal kêtawa barêng ajah. Kalu sama-sama pêrcaya diri, puguh ora bakal jadi masalah. Jarang-jarang, pan, êluh kêtêmu dêngan orang laèn nyang ngêmilikin sêlèra nyang sama cakêpnyah dalêm bêrpakèan?

Emotion: shame
Biasanye kan anjing tuh dipiara buat jagain gerbang atau ga di tempat peternakan dah biar kaga ada nyang nyolong. Kalo mau kasih hewan penjaga tuh ya hewannye juga mesti gesit, biar kalo ade maling die bisa ngejar. Emang paling bener si kalo naro hewan pejaga di rumah atau tibang buat jaga peternakan, jadi kalo ade orang mencurigakan kan langsung dikejar tuh ama anjing nyang lote piara. Tapi, kalo mau miara hewan nyang agresif kaya gitu, ya kite mesti rutin kasih makannye, karna kalo kaga die bisa ngelukain orang. Banyak tuh cerita di berita kalo banyak hewan kelaperan mah nyerang manusia.

Emotion: fear
Tahun pelajaran 2021/2022 SMA Yasporbi ditutup dengan hasil yang cukup menggembirakan. Upaya yang sungguh-sungguh dari semua unsur menghantarkan 46% siswa lulusan SMA Yasporbi terima PTN.  26 siswa SMA Yasporbi dari 57 siswa yang lulus Tahun Pelajaran 2021/2022 tersebar dibeberapa Perguruan Tinggi terkemuka tanah air,  sebut saja Universitas Indonesia, Universitas Gadjah Mada, Institut Teknologi Bandung dan lain sebagainya. Keberhasilan siswa siswi SMA Yasporbi bukanlah sebuah kebetulan melainkan proses panjang dari penyusunan program sekolah yang didukung oleh manajemen serta Yayasan Yasporbi yang ingin memberikan upaya optimal dalam suksesi PTN Tahun 2022. Beberapa jalur yang ditempuh oleh siswa SMA Yasporbi dalam proses seleksi masuk PTN diantaranya jalur raport yang dinamakan SNMPTN, jalur seleksi SBMPTN melalui UTBK, dan jalur seleksi mandiri yang di laksanakan oleh masing masing Perguruan Tinggi. Dari semua jalur yang tersedia memang memliki tantangan tersendiri, seperti halnya SNMPTN dimana siswa berbekal dengan nilai raport semester 1 sampai semester 5 serta didukung dengan portofolio yang dimiliki.

Emotion: sad
Trimester pertama tuh aye ngejalanin bener-bener santai. Kaga ada mual, nafsu makan juga masih bagus, trus perasaan-perasaan orang hamil muda tuh aye kaga ngerasain. Malah masih aktif, masih kegiatan kerja trus paling nyang dikurangin olahrganye jadi kag berat-berat kaya dulu. Alhamdulillah ye, kehamilan pertama malah dimudahin trus selama hamil juga gaada kendala ape-ape.Masuk trimester kedua juga sama, kaga ngerasain eneng ama puyeng. Cuma ngerasainnye tuh laper melulu, tengah malem aje perut udeh kriyek kriyek minta makan. Tapi ,anehnye makan segitu banyak aye kaga ngembang. Selama hamil tuh total naek berat badan tuh 10kg doang, kaga ngerasain bengkak, cuma bedanye perut doang makin buncit.

Emotion: surprise
Dampak dari tindakan SARA adalah konflik antar golongan yang dapat menimbulkannye kebencian, dan berujung pada perpecahannye. Contohnye pade kasus konflik Tragedi Sampit yang terjadi pada 2001 silam. Konflik ntu terjadi antara Suku Dayak, dan Suku Madura dimane SARA adalah biang dari masalahnye. Warga Madura dinilai gagal dalam beradaptasi dengan Warga Dayak kemudian munculah diskriminasinye antar golongan hingga pecah konflik, dan akhirnye memakan korban hingga 500 orang. Contoh lain dari kasus SARA adalah Kerusuhan Mei 1998. Kerusuhan ntu merupakan kerusuhan rasial terhadap etnis Tionghoa yang terjadi di Indonesia pada 13 Mei-15 Mei 1998, khususnye di Ibu Kota Jakarta, dan juga terjadi di beberapa daerah lain di Indonesia. Banyak sasaran perusakannye adalah milik etnis Tionghoa. Lebih jauh, juga ditemukannye sejumlah kasus kekerasan seksual yang dialami perempuan Tionghoa.

Emotion: angry
Selama dioperasi, lakinya nemenin jia di dalem. Sebelomnya, udah minta ijin dulu ama dokter. Awal-awal dikasih suntikan obat bius dulu ama dokter anastesi. Pas udah keilangan kesadaran, lanjut dikasih obat anastesi atawa kebal di bagian yang pengen dioperasi. Selama proses operasi, lakinya nemenin si wadon itu di sebelahnya sembari megangin tangannya. Kata lakinya, selama dioperasi si wadon ini ngigo kayak kesakitan, itu juga pas udah mau selesai operasi. Jadi, si lakinya ini megangin tangan bininya sembari bisikin istighfar ke kuping bininya. Dari si wadonnya sendiri bilang, kalo selama dioperasi kagak ngerasa apa-apa, cuman mimpi kayak lagi di kamar kosong warna putih semua, jia duduk diem di bangku kecil di tengah-tengah, udah. Pas bangun, jia baru ngerasain badannya kagak enak ampe enek gara-gara efek bius. Jadi, pas situasi kayak gitu, yang ngeri liat operasi malah si suaminya.

Emotion: fear
Udeh memanggil dengan suara yang cukup gede bener, dan penuh semangat jiwa raga, eh taunye tapi ternyata orang yang ada di sudut sono bukan temen kite, haduh ntu sih kaga tau lagi dah malunye kaya ape aje. Udeh gitu yang bikin maki jadi malunye, sayangnye ntu orang udeh terlanjur menengok ke arah kite karena memang suaranye yang menarik perhatian siape pun yang ada di sono. Alih-alih kamu tambah malu, bukankah lebih baik segera diam dan bertingkah aje seperti kagak terjadi ape-ape. Anggap suaranye kite ntu tadi sebagai angin yang lewat aje. Padahal aslinye kagak 1 orang pun ada yang dihubungi. Semua ntu hanya akting, biar kite kagak malu-malu sekali karena udeh salah memanggil nama orang. Memang rasanye nty deg-degan tetap ada setelahnye, tapinye setidaknye ntu kite kagak salah tingkah dibuatnye.

Emotion: shame
Mumpung Tika lagi di Yogyakarta, diah nanya rèkomèndasi êmih jawa ama têmênnyah. Kata têmênnyah, êmih jawa baru pada buka malêm ari. Sangking laparnyah, akhirnyah Tika nyari madangan di sêkitar têmpatnyah. Èh, ada rèkomèndasi têmpat madang nyang nongol di Google. Karna dêkêt, Tika milih têmpat onoh. Sêtêlah bêjalan sêkian ratus mètêr miluin pêtunjuk Google, têrnyata ora ada warung apah-apah alias tibang ada hotèl nyang bêjèjèr. Duh, romannyah Tika kêna prank Google, padahal di Google kêtêrangannyah buka. Yaudah dah, Tika nyusurin Malioboro. Sêpanjang Malioboro, Tika masing ngêbuka Google buat nyari têmpat madang. Èh, nongol têmpat nyang ulasannyah cakêp. Tanpa pikir panjang, Tika nyaba ke sonoh. Sêsampènyah di titik nyang dimaksud, têrnyata Tika di-prank Google lagi. Bukannyah têmpat madang, nyang ada malah hotèl. Èt, suè bênêr!

Emotion: surprise
Delvano udeh lama kagak balik ke tempat asalnye, ya entu rumah orang tuanye, saking sibuknye die pas kuliah dan bahkan sekarang kerja. Die cuma pasti balik pas lagi ade momen-momen tahunan tertentu aje. Pas entu biasanye lingkungan tempat tinggalnye sepi karena banyak yang ke luar kota juga. Tapi kali ini Delvano lagi cuti kerja dan pulang ke rumah orang tuanye buat istirahat. Karena Delvano balik ke tempat asalnye bukan pas lagi masanye orang-orang pade ke luar kota, entu tempat pun rame. Pas Delvano lagi pergi ke toko, die kaget karena secara kagak sengaja ketemu temen SMP-nye dulu. Delvano dam temennye pun ngobrol lama.

Emotion: surprise
Nyebarnye covid19 nyang kite tau udeh imbas ama Pemutusan Hubungan Kerja gede-gedean sejak dua tahun lalu. Kementrian Tenaga Kerja udeh nyatet sejak awal agustus 2022, jumlah korban nyang ngalamin PHK udeh sebanyak 538 ribu pekerja. Angka itu tuh masih di bawah proyeksi Kemenaker, yaitu besarnye 8944.579 pekerja nyang kena PHK ampe akhir 2021. Pemerintah udeh nyiapin antisipasi dari keadaan nyang ade, bantuan ama program usaha udeh disiapin ama Kementrian Tenaga kerja. Bantuan-bantuan nyang dikeluarin ade Bantuan Subsidi Upah, program pada karya, ama program tenagaa kerja mandiri nyang mampu berdayain 8.750 kelompok. Kesempatan udeh banyak di depan mata, tinggal kite nyang mao apa kaga jadi harus lebih semangat lagi.

Emotion: sad
Berlibur ke tempat yang seru adalah kedemenannye bejibun orang. Bejibun orang yang punya duit berlebih biasanye udeh mikirin dari jauh-jauh hari buat berlibur kemane gitu yang asik di datenginnye ramean. Saat ini nyari liburan kaga pake bingung lagi, gampil lah boleh di bilang tinggal cari aje dah tuh di media sosial Instagram udeh seabrek tempat liburan yekan. Nah waktu ntu salah satu penginepan yang ada di media sosial instagram ngadain undian nginep gratis, jadi die ngajakkin kerja sama dengan pemengaruh instagram yang mereview tempat-tempat liburan. Ada tempat liburan di puncak yang tempatnye cakep bener dah asik nginep disono. Cara mengikuti lombanye nonton video reviewnye sembari direkam terus diupdate di IG nantinye pemenangnye diundi, rasanye giranh bener dah menangin ntu gratisan nginep disono tempatnye asik, pemandangannye ajib dapet gratis rasanye girang banget dah. 

Emotion: happy
Muhammad Syahlan sêring nukêrin poin Tèlkomsel nyang diah dapêtin buat miluin undian bêrhadiah mobil. Kêitung udah 17 taun, Muhammad Syahlan pantang nyêrah ngêlakuinnyah. Walo sêring ora kêpilih ngêjadi pêmênang, akhirnyah usahanyah onoh bêbuah manis pada Sèptèmbêr 2021 lalu. Diah dihubungin ama pihak Tèlkomsel bahwa namanyah kêpilih sêbagè pêmênang atu unit mobil pada undian nyang dimiluinnyah. Kagèt puguhnyah, pênantian nyang sêlama ênih ditunggu-tunggu ama diah akhirnyah kêwujud. Muhammad Syahlan nyang mêrupakan sêorang guru ênih karang bisa ngêgunain mobil hadiah undian Tèlkomsèl buat pêgi kê sêkola têmpat diah ngajar. Mobil nyang udah diah impiin sêlama betaun-taun ênih bisa diah gunain buat hal-hal nyang bêmanpaat.

Emotion: surprise
Tapi kaga semua pelayan kesehatan kaya gitu, dalem kasus aye emang aye tuh kena penyakit nyang lumanyan bahaya, nah harus dapet penanganan dokter dong. Kebetulan tuh emang lagi masanya DBD, trus kite kaga diterima di rumah sakit nyang kite datengin. Dua rumah sakit udah nolak sedangkan aye udeh lemes banget, ya mao ga mao cari yang terdeket. Nah udeh cari nyang deket kan, cuma ampe hari ke 3 aye di situ kok aye kaga permah dikunjungin ama dokter. trus tiap ditanya susternya tuh selalu alesan macem-macem. Ampe pada akhirnye aye makin lama makin kaga bagus kondisinye trus udeh fase kritis, trus dirujuk ke rumah salit laen, eh teryata si suster boong kalo domter lagi di luat negeri, abis dah tuh suster diomelin.

Emotion: angry
Bahkan, penelitian dalam Journal of Adolescent Health menunjukkan bahwa intimidasi verbal, dan pemanggilan nama, atau julukan tertentu yang bermakna buruk memiliki konsekuensi serius, dan dapat meninggalkannye bekas luka emosional yang dalam. Jenis bullying ntu dampaknye sangat terlihat. Bullying fisik terjadi ketika anak-anak menggunakannye tindakan fisik untuk mendapatkan kekuatan, dan kendali atas target mereka. Contoh intimidasi fisik termasuk menendang, memukul, meninju, menampar, mendorong, dan serangan fisik lainnye. Anak mungkin mengalami memar, atau luka dengan alasan yang kagak jelas seperti jatuh dari tangga. Namun, kadang bekas-bekas serangan si pelaku kagak tampak. Maka, perhatikan tanda-tanda lain seperti anak kagak mau pakai baju yang agak terbuka, atau ketika ibunye menyentuh bagian tubuh tertentu, anak meringis kesakitan atau mengaduh. Biasanye anak yang bertubuh kecil, atau fisiknye lemah rentan mengalami penindasan jenis ini.

Emotion: fear
Bentukan sampah di mane-mane kagak ade nyang enak dipandang. Ntu cuman atu sampah, apelagi tumpukan sampah. Mau ntu di tempat nyang bener, apelagi di tempat kagak bener, kek di pinggir jalan. Pinggiran jalan biasenye jadi wadah buat mobilitas orang nyang lebi milih jalan kaki kalo bepegian. Udeh bagus enih orang ngurangin polusi buat bumi dan jadi sehat buat dirinye ndiri, tapi sayang bangat di tenga pejalanan kudu papasan ame tumpukan sampah nyang ngeganggu mate. Bikin jijik ame kebauan, iye. Kagak ade sejarahnye pinggir jalan diresmiin jadi tempat sampah begitu aje tanpa pengawasan ame pengelolaan nyang bener. Nyang ade malah ngeganggu semue orang nyang lewat sonoh, mao ntu jalan kaki ato naek kendaraan. Soalnye, semue orang cenderung ngerase jijik dan keganggu.

Emotion: disgusted
Ludah, apelagi ludah orang laen, tegolong ngejijikin kalo di lingkungan kite. Makanye, banyak orang nyang ngerase sebel bangat kalo ude liat orang laen ngeludah sembarangan di jalanan. Bukan ape-ape, ngeri bangat kudu kecipratan ato bahkan kena ntu aer nyang baunye kek jigong naga. Buset, nyium bau jigong ndiri aje kadang kagak kuat, enih lagi dipaksa buat nyium jigong orang. Kagak dulu, dah! Ude gitu, kena ludah orang laen enih bikin kite, sebage korban, ngerase hina bangat, tau kagak? Kesannye kek kita apaan nyang urup buat diludahin? Kucing kalo kagak sengaja ente ludahin aje bakal nyakar, apelagi manusie. Adu jotos juge kite jabanin!

Emotion: disgusted
Karena dunia maya sekarang makin jadi aje, orang yang kaga kenal yang ruamhnye padahal kaga deketan bahkan beda pulau atau negara bisa jadi kenal karena adanye kecanggihan teknologi, bejibunnye muncul kan tuh macem macem aplikasi media sosial yang bisa menghubungkannye yang jauhan jadi deketan. Nah untuk menopang ntu semua diperlukannye hp yang smartphone biar canggih dah tuh. Hal ntu bikin anak-anak muda pade pengen banget punya hp kalo kaga android yang apple. Jadi mereka yang pade kaga bisa asal menta dibeliin orang tua mereka bakalannye nabung biar bisa kebeli dah tuh benda, dan pastinye bangga dan girang banget kalo bisa beli gadget pake duit sendiri.

Emotion: happy
Hal yang wajar kan kalo seseorang kaget karena ketemu temen lamanye secara kagak sengaja? Entah kaget abis entu seneng, entah kaget abis entu panik dan ketakutan, ataupun kaget abis entu biasa aje karena cuma sekedar kaget ketemu temen lama secara kagak sengaja. Alsa dan Delvano entu temen lama yang udeh lama kagak ketemu. Mereka pisah pas masih kecil. Mereka cuma inget samar-samar. Terus tiba-tiba aje pas Alsa ikutan pacarnye buat ketemu temen-temennye, Alsa dan Delvano pun balik ketemu lagi. Alsa jelas aje kaget abis entu seneng karena ketemu temen lamanye secara kagak sengaja. Alsa dan Delvano pun makin lama makin akrab lagi.

Emotion: surprise
Kaget bener si Cica pas die divonis sakit. Awalnye entu, die ngerasa badannye pade sakit-sakit. Die kira masuk angin doang. Die kagak mikir ke sakit-sakit yang parah soalnye entu die ngejalanin pola idup yang sehat dan tertatur. Pola idupnye secara keseluruhan teratur, pola ngbadognye teratur dan asupan badogannye pun sehat lengkap serat, vitamin, protein, karbohidrat, sayur, buah, intinye sehat. Pola tidurnye juga hampir selalu teratur. Makanye pas badannye sakit, die kira karena kecapekan atau masuk angin aje. Eh kagak taunye kagak. Die pun kaget pas divonis sakit entu. Entu penyakit bener-bener kagak pernah terlintas di otaknye, apelagi kagak taunye die ngidap entu penyakit?

Emotion: surprise
Ada anak gadis yang lagi pengen belajar bawa motor. Pas cerita ama abangnya, malah disuruh bawa motor abangnya itu. Ini jadi motor pertama yang jia naekin buat dibawa sendiri. Abangnya minjemin motor supra warna abu. Jia langsung bawa motor abangnya deket-deket rumah. Pertama kali bawa di hari itu, kagak ngapa-ngapa. Besokannya jia pengen nyoba lagi, ngeboncengin adeknya. Pas di tengah jalan, jia ngerasa ada yang manggil namanya. Masih ngegasin motor jia sembari nengok ke kanan belakang, ampe palanya tengleng. Kagak lama, jia kagak sadar motornya makin miring ke kiri. Ternyata di depannya ada gerobak bubur ayam di deket got. Jia langsung nabrak gerobak itu ampe kecemplung got juga. Pulang-pulang jia takut diomelin ama abangnya, udah ampir ngerusakin motornya gitu. Pas sampe rumah, jia langsung minta maaf ke abangnya. Kagak diomelin, abangnya malah nanya keadaan si gadis yang bawa motor itu abis jatoh.

Emotion: fear
Si Reno ceritanye kan makan di tempat makan ama temennye. Salahnye die maen makan-makan aje tuh padahal tempatnye juga mencurigakan. Temennye juga kaga ngingetin karna kaga paham tuh si Reno kaga boleh makan makanan haram. Dari situ nanya lah si Reno knapa bisa enak, temennye bilang pake daging babi. Die langsung ke kamar mandi dah tuh au ngapain. Soalnye kan udeh kemakan juga ya mana bisa dilepehin lagi. Harusnye dari awal makan tuh di kroscel dulu halal haramnye. Namanye tjkang masak kan kaga nanya, padahal ada juga menu nyang pake daging ayam. Cuma man kote kaga tau cara masaknye dicampur apa engga.

Emotion: fear
Elu pernah ke tempat wahana hiburan yang ade di Jakarta kan? Elu pernah dateng pas akhir pekan? Kalo pernah, udeh pasti elu tau kan kalo entu tempat wahana rame bener, dan bisa dikate semua wahananye banyak yang antre? Nah waktu entu Alsa lagi pergi ke entu tempat wahana hiburan bareng Orlan. Nah karena bisa dikate entu tiap wahana antreannye panjang, mau kagak mau Orlan dan Alsa kudu pasrah antre buat naekin wahana yang mereka incer. Udeh mane panas pula. bener-bener makin bikin capek deh. Eh tapi tiba-tiba enak aje ade segerombolan orang yang serobot antrean mereka. Jelas aje Orlan dan Alsa marah karena antreannye diserobot.

Emotion: angry
Toilet phobia ntu merupakan kondisi dimane seorang anak atau pun dewasa merasa takut, dan kagak nyaman ketika harus berada di dalam toilet, dan menggunakan fasilitas di dalamnye. Toilet phobia bisa picu masalah baru karena kondisi tersebut terkadang membuat anak sering menahan pipis, dan BAB. Toilet phobia ntu bisa terjadi dimane pun baik di toilet sekolah maupun toilet di fasilitas publik. Toilet phobia yang terjadi pada anak bisa disebabkannye ntu oleh berbagai hal ya ntu anak melihat suasana toilet yang kagak nyaman, kotor, jorok, dan bau. Anak melihat binatang menyeramkan seperti; kecoa, laba-laba, lipan, tikus  yang membuat mereka takut. Anak memiliki pengalaman yang kurang menyenangkan saat berada di toilet misalkan pernah terpeleset,  pernah mengalami hal yang tak menyenangkan misalnye di-bully temannye.

Emotion: disgusted
Ora tibang orang-orang nyang ngêri ama anjing, anjing nyang ujug-ujug ngudag kêndaraan go ngêrêsahin sêbagian pêmilik anjing karna bisa ngêbahayain hèwan kêsayangan mêrèka. Pêngêmudi kudu ngindarin anjing pêranti nyêgah kêcêlakaan dan ênih bakal ngêganggu pokus ngêmudi mêrèka, sêmêntara anjing bisa baè kêtabrak kêndaraan kalu ngudag kêndaraan ama ora opènin sêkêlilingnyah. Anjing dêmên ngudang orang atau sêsuatu karna èmang udah bagian dari naluri alami anjing. Mênurut The Nest, salah atu alêsan anjing dêmên ngudag adalah pêranti ngêlindungin wilayahnyah. Onoh juga mêrupakan nalurinyah sêbagè hèwan pêmangsa. Wayah bêrusaha ngêlindungin wilayahnyah, sêbagian anjing bakal ngêgonggong ama ngudag. Sêbagian anjing ora dêmên manusia nyang bêrada di luar lingkêran dêkêtnyah. Bagi anjing-anjing dêngan karaktêristik ênih, ngusir orang nyang ngêganggunyah adalah cara têrgampang.

Emotion: fear
Awal-awal nikah tuh belom ade kepikiran buat cepet punya anak, trus juga kaga berusaha buat nunda. Semua aye serahin aja ama Yang Maha Kuasa. Setelah nikah, aye masih aktip berkegiatan. Mulai dari kerja lembur, trus juga sering ngikut olahraga nyang diselenggarain ama kantor. Nah, pas udeh 1 bulan lebih nikah aye baru sadar tuh aye kok udeh telah 2 minggu. Awalnye kaga nyangka bakalan hamil karna kan kaga pernah ngerasain apa-apa juga. Kan kalo hamil kan mual-mual, pusing, pokoknya ada nyang beda dah ya. Beda ama aye nyang kaga ngerasain ape-ape waktu itu. Pikiran mah masih santai orang baru seminggu telat.

Emotion: surprise
Karena curiga dgn kejadian tsb, ada temen ojol yg kebetulan dpt orderan ke arah kampung tempat ngambil orderan(esok harinya), bertanya perihal cerita seram. Ternyata, pernah ada kejadian ditemukan jasad cewek yg dibuang diarea pohon bambu, dgn nama yg sama dgn orderan dan warna pakaian yg sama. Katanya jasad cewek itu korban pembunuhan dan dimakamkan di TPU C. Sekedar info, jalanan yg kearah kampung tsb memang terkenal dgn cermisnya, misalnya, ular segede pohon kelapa yg nyebrang jalan ditengah bambu sekitaran jam 01.00. Juga ada beberapa kasus(sebelum jalan itu diaspal), ditemukan mayat yg dimutilasi, juga pernah ditemukan mayat yg udah hampir jadi tulang belulang. Kadang kalo malem sekitaran jam 23.00, saya masih mau anter orderan, tp kalo udah lewat jam 00.00, saya udah ga berani ambil orderan kearah situ. Perlu diketahui, ada juga temen ojol yg segaja ngalong, krn ada lumayan bnyk resto chiken chikenan yg buka 24jam, juga resto rumahan yg buka 24jam.

Emotion: surprise
Setiap fobia punya gejala. Nah, agoraphobia ini punya gejala juga pastinya. Gejala agoraphobia yang paling berasa ini bakal ngerasian ngeri banget ama cemas kalo ke tempat kusus yang dipikirin. Misalnya, kayak lagi di luar sendirian di tempat yang kelewat rame, atawa tempat ketutup yang lelewat sepi. Orang yang kena agoraphobia ini rasa ngerinya beda ama ngeri biasa. Rasa ngeri yang jia rasa ampe nimbulin gejala ke badan ama pikiran. Gejala di badan yang dirasain kalo orang lagi ngeri gitu bisa nyeri dadanya, jantunnya bedebar, napasnya kayak ngos-ngosan, badannya ngerengked, badannya anyep, kerasa enek, malah kayak mau pingsan rasanya. Kadang ada orang yang sadar kalo jia ngerasain ngerinya udah kelewatan, kadang ada juga yang ngiranya cuman degdegan biasa gara-gara tempat baru yang penting buat jia.

Emotion: fear
Kalo emang kite kalah ama orang nyang suka caper tuh ama atasa tapi teryata kerjanye kaga becus mah kaga usah marah. Mending pikirin gimana caranye bales dengan cara nyang bener. Pertama tahan tuh ada dilingkungan itu walaupun udah kaga sehat. Nah, kalo skill kite udeh naek coba-coba tuh cari kerjaan laen, kalo belom diterima kerja di tempat laen jangan keluar dulu. Trus kalo udeh diterima di tempat baru, kerja sebae mungkin supaya orang nyang dulu ngeremehin kite biaa liat kalo kite tuh berkembang di tempat baru. Dengan begitu, die bakal lebih campur aduk perasaanye dari pada sekedar di marahin ama kite.

Emotion: angry
Pelajaran Bahasa Inggris merupakan salah satu pelajaran yang wajib di sekolah. Nah aye agak kesulitan sama ntu pelajaran, akhirnye yaude karena ntu pelajaran aye rasa penting, aye mintalah didaftarin les di salah satu lembaga kursus pelajaran bahasa inggris ntu. Setiap pulang sekolah aye langsung pergi ke ntu tempat les naik busway dari sekolahan aye. Aye ngerasa seru, dan nyaman di kelas ntu. Karena gurunye asik bangett, baek bener jadi lumayan gampang buat paham sama ntu materi.  Selain gurunye ntu yang asik, aye punya temen-temen yang pade super seru abis. Nah kaya biasa deh sama halnye dengan sekolah, di tempat aye kursus ada tugas presentasi pekan depannye. Aye bener-bener deg-degan dan panik abis padahal lingkungannye asik bener. Yaudeh dah tuh, hari yang aye paling takutin tiba juga, aye udeh bener-bener belajar sungguh-sungguh tapi pas pengucapannye ade beberape yang salah . Udeh dah langsung aye diketawain temen sekelas, harusnye ketika ade yang gabisa jangan kite ketawain bikin die akhirnye makin gapede dah tuh dan bikin die jadi sedih juga.

Emotion: shame
Kalo ngomongin kost nyaman di jakarta selatan bise banget kalo kite tinggal di kost nyang kerasa hotel ? bise aje, soalnye kost di daerah Cilandak nyang deketan ame MRT Lebak Bulus eni punya fasilitas ame kenyamananye layaknye kamar hotel bintang 5. Kost nyang kalo kite nginep kerasa liburan tiap hari, kamarnye pake paduan warna kuning ame putih buat suasananye jadi adem ame tenang. Ukuran kasurnye juge kasur dobel jadinye kagak perlu lagi mikirin merem di kamar nyang sempit, Kamar mandinye nyang nyaman ame bersih ade di satu ruangan nyang same di dalem kamar, jadi kagak ade istilah antri.ade shower, toilet duduk ame wastafel di dalem biasanye. Ude mirip kayak di hotel banget kan?, apelagi kalo buat kite nyang lebih nyaman ame kamar nyang gede, ude barang tentu dimarih juge ade, jadi balik lagi ame kebutuhan terus ngaruh juge ame isi kantong kite.

Emotion: sad
Makin gede makin berasa dibedainnye, dulu aye tuh paling takut nilai jelek. Standar anak pinter tuh selalu dapet ranking di kelar, walaupun nilai kaga ada nyang remed tapi tetep aja dibamdig-bandingin. Pada akhirnye, kelas 5 SD aye bisa dapet ranking 4 tuh, udah jauh banget kan sebelomnye tuh cuma rangking 7. Baru pas nama aye ada di papan tulis depan di bae-baein. Tapi, pas ade aye sekolah, Babeh tuh kaga peduli dia mau dapet rangkin berapa. Pokoknye kaga boleh ngambek pisan dah, bingung aye tuh knapa si dibedain gitu padahal sama-sama anak. Pernah tuh suatu waktu aye di maki-maki di depan kelas karna aye peringkat 27 dari 31 siswa, abis dah aye di omelin.

Emotion: angry
Berurusan ama orang nyang udeh ngecewain emang hal paling bikin males, cuma kalo orang nyang kita hargain kite kaga punya pilihan lain selain maafin. Hati emang rasanye dongkol banget karna udeh ngerasa kecewa, pikiran ama hati juga kaga sinkron. Bingung ama apa nyang dihadepin, tapi mau menghindar juga kaga bisa. Banyak orang nyang nyelesainnye dengan cara menghidar, tapi pan kite tau kalo itu kaga nyelesain masalah. Jadi seberapa besar kekecewaan ya direlakan aja lah, nanti untungnya juga buat kite, kaga bakal ngerasa tuh rugi. Apalagi bener-bener ikhlas ngadepinnye, Kite sebagai manusia cuma harus rubah pemikiran buat kaga terlalu berharap karena kalo gitu siap-siap aja kecewa.

Emotion: sad
Takut dimarahin biasanye gegara kite ngelakuin kesalahan, terus kagak langsung ketauan ame nyang besangkutan. Makanye, takut bener kalo yang besangkutan tau kesalahan kite, die bakal ngomelin kite. Belon lagi kalo kesalahannye keitung gede, dalem otak kite pasti udeh bakal mikir: buset, abis, dah, enih aye. Takut diomelin tapi bagus juge bikin kite jadi lebi ati-ati kalo bebuat. Walopun kesalahan ntu manusiawi ato bahkan bagian dari manusia ntu ndiri, kesalahan selalu bise diminimalisasi ato bahkan dikagakadain sekalian asal kitenye juge bener-bener meratiin ape nyang kite kerjain. Jadi, takut diomelin, walopun ngandung emosi negatip, bisa bangat kite ubah ke emosi positip, ya ntu bikin ape nyang kite kerjain jadi bagus.

Emotion: fear
Jadi berapa tahun lalu gue pacaran sm cowo yg lg pendidikan di akpol semarang. Ini jujur, orangnya ganteng, kaya, sopan juga. Gue mikirnya cocok lah jadi pendamping hidup gue. Kita pacaran LDR jakarta-semarang selama 2tahun. Tapi tiap 6 bulan sekali dia pulang kerumahnya karna kebetulan rumahnya di daerah bintaro jadi sempet lah mampir nyamper gue. Gue ngerasa ini hubungan yg enak bgt dijalanin. Dia dari keluarga terpandang, dia bakal jadi polisi juga nantinya, kita sama2 sayang sampe berantem pun jarang banget. Kita sama2 bisa jaga perasaan masing2 karna LDR itu. tapi ini beda, kadang dalam 1 minggu Yg biasanya chatingan 2/3 hari berubah jadi gapernah chatingan sama sekali. Gue usaha gimana cara ngehubungin dia, gue chat keluarganya tanya ada apa sm cowo gue, keluarganya juga bingung dan gatau kenapa dia gapernah chat gue. Gue chat temen2nya dan salah satu temennya bilang kalo cowo gue ini lagi deket sm cewe disana.

Emotion: angry
Pas aye SMP, aye tinggal di asrama sekolahannye aye. Nah tiap murid yang tinggal di asrama, punya jadwal piket masing-masing dan entu jadwal macem-macem; ade jadwal piket rutin kayak piket kamar tidur, piket kelas, dan piket makan. Selaen entu, ade jadwal piket fasilitas asrama. Nah pas entu aye ade jadwal piket kamar dan piketnye entu buang sampah. Jadi selesai temen aye nyapu dan naro kotorannye di tempat sampah depan kamar, aye pun bawa entu tempat sampah kamar buat dibuang ke pusat pembuangan sampahnye. Aye pun turun dari lantai 3 ke lantai 1. Terus aye jalan sampe ke depan deretan kelas-kelas, abis entu aye nyebrangin lapangan, dan aye pun akhirnye sampe di tempat pusat pembuangan sampahnye. Nah namanye juga pusat pembuangan sampah asrama dan sekolah, pastinye banyak bener kan sampahnye? Kagak cuma banyak aje, entu tumpukan sampah bener-bener banyak, ade yang asal buang jadinye berantakan, terus pastinye entu tumpukan sampah bau bener. Aye pun langsung lempar plastik sampahnye aye ke entu tempat sampah saking jijik dan kebauannye karena adenye tumpukan sampah yang banyak bener.

Emotion: disgusted
Sêolah bêlon cukup puas dêngan ugal-ugalan di jalan, sêsêorang ênih dêngan èntèngnyah nyalip antrèan barisan di sêbuah SPBU. Kalu go èmang amat kêpaksa misal ada kêbutuhan pênting kèk têdagar-dagar nyampêr orang tua nyang lagi sakit, sêoranyah ngomong baèk-baèk dêngan orang nyang ada di dêpannyah. Dantain ama minta maap kalu diah lagi têdagar-dagar karna ada alêsan nyang amat pênting ama bukan dikêja-kêja. Kalu go sêudah minta ijin ora ngêdapêt tanggêpan, yak têtêp kudu bêsabar karna ngantrè atu orang di dêpan ora bakal lêbih dari 5 mênit. Danta bè banyak orang nyang êmpêt karna dari barisan nyang panjang onoh ujug-ujug ada orang dêwasa, tapi otaknyah kêcit maèn sêrobot barisan baè. Siapah nyang ora êmpêt coba barisannyah langsung ditikung orang tanpa ada pêrasaan bêsalah.

Emotion: angry
Takut ngerjain salah atawa berbuat dosa ini dimulai dari bocah-bocah sekolah, apalagi yang sekolahnya pake bayaran atawa SPP. Ada bocah yang kagak takut ngerjain salah itu kayak berani nilep duit SPP emak babanya. Kadang kalo kagak ketauan jia bisa ngerjain itu lagi, ampe akhirnya duit yang jia tilep numpuk. Kalo udah kayak gini, jia ngerasa nyesel, bukan gara-gara jia takut lantaran itu salah. Jia takut, gara-gara kagak bisa lagi pake duit itu itu. Ada juga anak yang kagak pernah nilep duit bayarannya, soalnya udah dibiasain idup priatin dari kecil ama emaknya. Boro-boro nilep, kalo bisa nabung juga jia bakal bayarin kekurangan SPP-nya. Jia takut ngelakuin salah ama dosa yang berubungan ama emaknya.

Emotion: fear
Pas aye SMA, aye punya PTN yang aye incer. Nah karena entu PTN favoritnye banyak orang, otomatis saingannye aye segambreng. Akhirnye sejak kelas 1 SMA, aye rajin belajar biar nilai rapor aye bagus dan lolos seleksi undangan entu PTN. Kelas 1, kelas 2, sampe kelas 3 aye selalu ranking 3 besar karena aye bener-bener belajar. Terus sampe akhirnye udeh masa pendaftaran buat jalur undangan PTN dan aye pun daftar. Sambil nunggu pengumuman, aye belajar buat persiapan tes masuk PTN. Terus beberape pekan kemudian, akhirnye pengumuman pun keluar. Tapi ternyata aye kagak berhasil lolos seleksi jalur undangan entu PTN. Aye pun sedih bener karena gagal dapet jalur undangan buat kuliah di entu PTN favoritnye aye.

Emotion: sad
Waktu kepasar kan aye lupa tuh ngambil duit, tapi kebeneranye ada atm disekitar pasar. Emang tempatnye tuh kaga keliatan karna di paling pojok. Itu tempat atm paling jorok dah nyang pernah aye temuin, masa pas masuk itu kotoran kucing pada belepetan, baunya juga udeh pasti kaga karuan. Udeh gitu di dalem situ ruangannye sempit, geli banget liatnye sambil nutup idung karna mo muntah. Kag tahan banget dah ama baunya, karna belepetan gitu, coba dah lebih di perhatiin lagi kan pasarnye udeh bagus, masa tempat atmnya kaga karuan begitu. Seinget aye tuh tempat atm ade nyang ditugasin bersihin, kotor si ga ngapa tapi seenganye jangan bikin orang laen jijik.

Emotion: disgusted
Dua tahun jalan pernikahan nyang aye laluin, aye diuji ama kenyataan kalo orang tua aye harus pisah. Sedih banget rasanye tapi gabisa aye ungkapin ama kata-kata, ada hal nyang ga aye tau di dalem hatinye si Nyak, karna udeh berani hidup dengan status janda. Sebenernye aye berharap, mereka udeh nikmatin hidup berdua, tingal nikmatin has kerja kerasnye. Saling tukar pikiran supaya akaga ngerasa kesepian. Perpisahan orang tua aye juga jadi pelajaran besar buat aye buat pegangan hidup. Jodoh emang udeh ditentuin ama nyang Maha Kuasa, cuma kite juga jangan ampe sembaranng kalo mau cari pendamping ntu, kalo emang udeh yakin kite segera tuh minta petunjuk.

Emotion: sad
Namanya Khaidir umurnya 30 taun. Jia ngalamin ditodong di perapatan Grogol, Jakarta Barat. Ternyata jia ditodong ama 3 orang. Dari penodongan itu dia keilangan duit ama hape. Kejadiannya itu jem 10an malem. Awalnya 3 orang penjahat ini buntutin si Khaidir yang baru turun dari baswe, jia jalan kaki di sekitaran trotoar Latumenten. Abis itu, korban dicegat ama 3 pelaku. Penjahat ini nodongin piso ke perut korban. Karena udag geget kengerian, korban ngasih 50 rebu. Kagak puas cuman dikasih duit segitu ama korban. Penjahatnya langsung mereksa celana korban. Ketemu hape, langsung diembat ama penjahat. Pas pengen malakin lagi, udah kebru kepergok warga ama polisi yang ada di sono. Awalnya, sempet pengen mabur, tapi udah keburu ketangkep.

Emotion: fear
Waktu kuliah aye sering banget tuh diketawain ama temen sekelas karna aye orangnye suka nyeletuk. Namanye juga orang Betawi ya kan kalo ngomong aje kaya ngebanyol. Tiap lagi presentasi tuh aye suka nyeleneh omongannye trus bikin pada ketawa. Jadi, kalo sekelompok ama aye mah kaga bakal bosen dah selalu diwarnain ama cerita-cerita lucu. Mangkanye aye tuh waktu kuliah dapet sebutan gecul nyang artinye dalem bahasa Indonesia tuh lucu. Nama itu juga aye baru tau pas kelar inisiasi waktu penerimaan murid baru. Pas itu kite dikasih nama nyang kaga tau asal muasalnye dari mana. Tapi, heran dah kok mereka bisa kasih nama aye jadi gecul dah.

Emotion: shame
Kaget bener si Zay pas die berhasil menangin undian. Padahal, die entu cuma nyoba ikutan aje ngikutin temn-temennye yang laen. Karena saingannye banyak bener dan pemenangnye cuma satu, bisa dikate Zay entu udeh nyerah. Intinye die cuma nyoba random aje dan yakin kagak menang. Eh kagak taunye setelah selesai semua tahapannye buat bisa ikutan undian, setelah semenit, dua menit, tiga menit, sejam, dan dua jam diseleksi, akhirnye pemenang undian pun udeh ade. Ternyate, dari 100 peserta undian dan cuma 1 pemenang yang dipilih, Zay lah yang menang. Zay pun kaget karena menang undian. Padahal die kagak berharep dan yakin 100% kalah.

Emotion: surprise
Mulut, organ yang berfungsi sebagai jalan masuknye ganyeman, dan alat manusia untuk berkomunikasi. Organ ntu selalu dalam kondisi basah. Mulut selalu mengeluarkan cairan yang disebut sebagai air liur. Cairan ntu berfungsi untuk membunuh bakteri, dan melindungi gigi dan gusi, serta membantu memudahkan pencernaan ntu ganyeman. Dalam kondisi tertentu, terkadang mulut mengeluarkan cairan kental. Kita lazim mengenalnye dengan dahak. Cairan ntu biasa muncul ketika kita sedang sakit batuk. Bentuknye yang kental, dan berwarna putih kekuning-kuningan terkadang membuat kita merasa jijik. Meski demikian, ada sebagian ulama yang mengatakan air ludah, dan dahak adalah najis. Selama dua cairan tersebut udeh lepas dari mulut. Salah satu ulama yang mengemukakan pendapat ntu adalah Imam Nakha'i. Air ludah dan dahak dihukumi suci apabila masih berada di mulut, namun jika keluar maka termasuk najis.

Emotion: disgusted